ธปท.ปรับระบบจ่ายเงินเดือน-รายได้พนักงานใหม่
ธปท.ปรับโครงสร้างการจ่ายเงินเดือนผลตอบแทนพนักงาน เปลี่ยนเป็นให้ตามผลงานและความสามารถ จากเดิมที่กำหนดฐานรายได้แต่ระดับคงที่ หวังดึงคนเก่งทำงานให้ชาติต่อ เริ่มใช้ปีนี้ ตามแนวคิด&#8221;ประสาร&#8221;
24 ก.พ. 2554

ธปท.ปรับโครงสร้างการจ่ายเงินเดือนผลตอบแทนพนักงาน เปลี่ยนเป็นให้ตามผลงานและความสามารถ จากเดิมที่กำหนดฐานรายได้แต่ระดับคงที่ หวังดึงคนเก่งทำงานให้ชาติต่อ เริ่มใช้ปีนี้ ตามแนวคิด”ประสาร”
ม.ร. ม.ร.ว.จัตตุมงคล โสณกุล ประธานคณะกรรมการ ธนาคารแห่งประเทศไทย (ธปท.) กล่าวว่า ธปท.ได้มีการปรับปรุงพัฒนาองค์กรใหม่ในหลายส่วน หนึ่งในการปรับปรุงโครงสร้างองค์กรใหม่ เพื่อสนับสนุนให้การทำงานมีประสิทธิภาพขึ้น คือ การปรับปรุงการจ่ายเงินเดือนและผลตอบแทนแก่พนักงาน ธปท. จากเดิมที่มีฐานะเงินเดือน ผลตอบแทนแน่นอนในแต่ละระดับ เปลี่ยนเป็นแบ่งรายได้ส่วนหนึ่งมาจ่ายให้พนักงานตามความสามารถ ตามการประเมินผลงาน(เคพีไอ) 
“จริงๆก็ไม่ได้ทำให้รายได้สูงหรือต่ำจากเดิมมากนัก แต่เป็นการปรับระบบการจ่ายผลตอบแทนที่ควรอิงผลงานด้วย ซึ่งเป็นไปตามแนวคิด นายประสาร ไตรรัตน์วรกุล ของ ผู้ว่าการธปท. ที่มีการปรับไอเดียในภาคเอกชนมาใช้กับระบบงานธปท.มากขึ้น ซึ่งเป็นเรื่องที่ดี ทำให้บุคลากรมีการพัฒนาศักยภาพตัวเองมากขึ้น และช่วยรักษาบุคลากรที่มีคุณภาพ ไม่ให้ไปภาคเอกชนได้ด้วยระดับหนึ่ง เพราะผลตอบแทนคนเก่งจะมากขึ้น แม้จะไม่ถึงเอกชน แต่น่าจะมีส่วนช่วยดึงคนเก่งไว้ได้บ้าง ซึ่งเริ่มทำมาตั้งแต่เดือนธ.ค.ปีที่แล้ว ปีนี้ก็ใช้ต่อ” ม.ร.ว.จัตตุมงคลกล่าว